Víctor Sánchez del Amo

Víctor Sánchez (s. 23. helmikuuta 1976)VÍCTOR SÁNCHEZ Transfermarkt. Viitattu 17.4.2016. on espanjalainen jalkapallovalmentaja ja entinen keskikenttäpelaaja. 

Ura pelaajana

Víctor hankki jalkapallo-oppinsa Real Madridin junioriorganisaatiossa ja debytoi Los Blancosin edustusmiehistössä toukokuussa 1996.Europea esquiva al Real El Mundo Deportivo. Viitattu 17.4.2016. Víctor pelasi Realissa kaksi kautta ykkösmiehistössä saaden mukavasti vastuuta Fabio Capellon ryhmässä. Hän pelasi 36 liigaottelua mestaruuteen päättyneellä kaudella 1996/97 ja oli mukana voittamassa Mestarien liigaa seuraavalla kaudella.El Real, con paso firme y goleando El Mundo Deportivo. Viitattu 17.4.2016.

Kaudeksi 1998/99 Víctor siirtyi Racing Santanderiin, jossa pelasi menestyksekkään kauden siirtyen kesällä 1999 Deportivo de La Coruñaan. Víctor oli yksi Deportivon avainpelaajista, kun joukkue voitti historiallisen liigamestaruuden kaudella 1999/2000. Hyvät esitykset jatkuivat myös seuraavilla kausilla, jotka olivat sekä Víctorin henkilökohtaisen uran että Deportivon seuran kannalta erinomaisia. Hän pelasi Deportivossa seitsemän kauden aikana yli 200 liigaottelua voittaen myös Espanjan cupin kaudella 2001/02.

Elokuussa 2006 Víctor jätti Deportivon ja siirtyi Kreikan Superliigaan Panathinaikosin riveihin.Víctor wins Panathinaikos deal UEFA.com. Viitattu 17.4.2016. Vastuu Kreikassa jäi odotuksia niukemmaksi ja Víctor palasi Espanjaan syksyllä 2007 siirryttyään Elcheen.Víctor Sánchez Transfermarkt. Viitattu 17.4.2016. Hän teki Segundassa keskikastiin sijoittuneen Elchen kanssa jatkosopimuksen kesällä 2008, mutta päätyi lopulta perumaan sopimuksena ja lopetti pelaajauransa 32-vuotiaana kesällä 2008.El Elche renueva por una campaña a Víctor Sánchez Las Provincias. Viitattu 17.4.2016.

Meriitit pelaajana

 Mestarien liiga: 1998
 Espanjan mestaruus (2): 1997, 2000
 Espanjan cup: 2002
 Espanjan supercup (3): 1997, 2000, 2002

Ura valmentajana

Víctor aloitti valmennusuransa joulukuussa 2010, kun hänestä tuli Míchelin apuvalmentaja Getafeen. Hän toimi Míchelin apuvalmentajana myös Sevillassa ja Olympiakosissa, jossa he voittivat kaksi Kreikan mestaruutta. Päävalmentajadebyyttinsä Víctor teki huhtikuussa 2015, kun hän nousi ex-seuransa Deportivo de La Coruñan päävalmentajaksi.Victor Sanchez appointed new manager of La Liga strugglers Deportivo La Coruna Daily Mail. Viitattu 17.4.2016 Víctor luotsasi seuran kauden päätteeksi liigassa sijalle 16 ja seura säilytti sarjapaikkansa. Kaudella 2015/16 Deportivo menestyi Víctorin alaisuudessa heikosti ja voitti kauden aikana vain kahdeksan liigaottelua. Yksi nöyryyttävimmistä hetkistä oli 8–0 murskatappio FC Barcelonalle. Loppusijoitus oli 15:s ja Deportivo säilytti paikkansa liigassa. Kauden jälkeen Víctor sai kuitenkin potkut tehtävästään.Victor Sanchez dismissed as boss of Deportivo La Coruna BBC. Viitattu 10.6.2016.

Kesäkuussa 2016 Sánchezista tuli Kreikan Superliigan Olympiakosin päävalmentaja.ΠΑΕ Ολυμπιακός - Ανακοίνωση Olympiakos. Viitattu 20.8.2016. Seuran pudottua Mestarien liigan pudotuspeleissä israelilaiselle Hapoel Be’er Shevalle sai espanjalainen pikaiset potkut jo elokuussa.Olympiakos sack coach Victor Sanchez after Champions League failure

Marraskuun 2016 puolivälissä Víctorista tuli Real Betisin päävalmentaja.Víctor Sánchez del Amo sustituye a Poyet al frente del Betis Betisin peli ei lähtenyt suureen lentoon Sánchezinkaan alaisuudessa, vaan Real Betis juuttui sarjan tyvipäähän. Lopulta seurajohto erotti hänet kaksi kierrosta ennen liigakauden päätöstä, kun CD Leganés oli murskannut Betisin 4–0.Real Betis sack Victor Sanchez del Amo, Alexis Trujillo to serve in interim

Huhtikuussa 2019 Víctorista tuli Málagan päävalmentaja.[–https://www.malagacf.com/en/news/youth-and-experience-with-victor-sanchez-del-amo Youth and experience with Víctor Sánchez del Amo] Seura hyllytti hänet tehtävistään tammikuussa 2020 internetiin vuotaneen epäasiallisen videon vuoksi.Malaga suspend manager Victor Sanchez after sex video leaks online Hän sai potkut muutama päivä myöhemmin.Comunicado del Málaga CF

Lähteet

Luokka:Espanjalaiset jalkapalloilijat
Luokka:Espanjalaiset jalkapallovalmentajat
Luokka:Vuonna 1976 syntyneet
Luokka:Elävät henkilöt